
Fremmed  ild?  Profetiens  genkomst  i karismatisk  kirkekultur 


Johannes  Aakjær  Steenbuch:  Fremmed  ild? 
Profetiens  genkomst  i karismatisk  kirkekultur 

”Men  Arons  sønner  Nadab  og  Abihu  tog  hver  sit  fyr- 
bækken, gjorde  ild  på  dem  og  lagde  røgelse  på  ilden;  de 
frembar  fremmed  ild  for  Herrens  ansigt,  og  det  havde 
han  forbudt  dem.  En  ild  slog  ud  fra  Herren  og  fortærede 
dem,  så  de  døde  for  Herrens  ansigt.  Da  sagde  Moses  til 
Aron:  »Det  er  jo  det,  Herren  sagde:  På  dem,  som  kom- 
mer mig  nær,  viser  jeg  min  hellighed,  og  for  hele  folket 
viser  jeg  min  herlighed.«  Men  Aron  tav.”1  (3  Mos  10,1- 
3) 


1 DO  1992,  dog  med  en  enkelt  ændring:  I tidligere  oversættelser  er  der  tale  om 
"fremmed  ild”,  hvilket  i 1992-oversættelsen  er  blevet  til  ” li  h e 1 1 i g ild”. 

I den  engelske  komedie-tv-serie  ”Rev”  om  en  stilfærdig  angli- 
kansk præst  og  hans  genvordigheder  med  sin  lille,  forfaldne  storby- 
kirke bliver  den  noget  forsvindende  menighed  kuppet  af  en  gruppe 
unge,  smarte  kristne  med  kirkesmoothiebar,  rapmusik  og  "relevant” 
forkyndelse.  Det  bliver  egentlig  ikke  sagt  ligeud,  hvad  det  er  for 
mennesker,  men  den  kuppende  menighed  svarer  godt  til  signale- 
mentet af  moderne  karismatisk  kirkekultur. 

Barna  rapporterede  for  nogle  år  siden,  at  46%  af  protestanterne  i 
en  amerikansk  sammenhæng  kan  regnes  blandt  karismatikere.  Glo- 
balt set  er  tallene  vist  noget  lignende  - og  støt  stigende.  Væksten  i 
den  globale  pinsebevægelse  og  den  deraf  afledte  karismatiske  be- 
vægelse har  betydet,  at  de  traditionelle  kirkeformer  er  under  pres  - 
både  globalt,  men  også  herhjemme,  hvor  den  karismatiske  be- 
vægelse - især  i frikirkemiljøet  - må  siges  at  have  bidt  sig  fast. 

I sine  mest  ekstreme  udtryk  er  pinsevækkelsen  og  den  karismati- 
ske bevægelse  bedst  kendt  fra  amerikanske  megachurches  og  flam- 
boyante og  bizarre  tv-prædikanter  såsom  Todd  Bentley  og  Toufik 
Benedictus  Hinn  (bedre  kendt  som  Benny  Hinn).  YouTube  bugner 
af  fascinerende  og  skræmmende  filmklip  af  karismatikere,  der  ske- 
jer ud.  Det  ser  imponerende  ud,  men  meget  af  det  kan  vist  forklares 
naturligt. 

En  del  karismatiske  fænomener  har  fællesstræk  med  new  age  og 
østlig  religion  og  minder  ifølge  kritikere  i betænkelig  grad  om  hin- 
duistisk  "kundalini”.2  Karismatikkens  modstandere  har  omtalt  de 
karismatiske  praksisser  som  "fremmed  ild”  med  ord  lånt  fra  en  epi- 
sode i Tredje  Mosebog,  hvor  Arons  sønner  kommer  grueligt  galt  af- 
sted, da  de  giver  sig  til  at  dyrke  Herren  på  uautoriseret  vis.  Main- 

2 Det  er  noget  med  pludselige  bevægelser,  rystelser,  ustyrlig  latter  og  den  slags. 
Det  er  der  sådan  set  ikke  noget  usædvanligt  ved.  Det  kan  man  også  opleve  under 
mindfulness-kurser,  hvor  deltagerne  opfordres  til  at  sprælle  rundt  på  gulvet  og 
tale  et  sprog,  de  ikke  forstår.  Se  https://www.kristeligt- 
dagblad.dk/kronik/mindfulness-og-kristendom-en-kamp-paa-menneskesyn 

stream-protestanter,  herunder  lutherske  og  reformerte  samt  bapti- 
ster, har  traditionelt  været  af  den  overbevisning,  at  de  særlige  ånds- 
gaver, som  apostlene  havde  del  i,  ophørte  med  den  tidlige  kirke. 
Apostlene  havde  ifølge  den  forklaring  alene  fået  gaverne  for  at 
stadfæste  deres  embede.  Men  det  er  altså  den  opfattelse,  der  lang- 
somt, men  støt,  marginaliseres. 

Der  er  noget  besynderligt  i karismatikkens  gængse  kobling  af  en 
påstået  ”kontemporær”,  afslappet  og  uformel  kirkestil  på  den  ene 
side,  og  så  dens  optagethed  af  nådegaverne  på  den  anden.  Og  dog, 
for  det  hænger  jo  nok  sammen  med  et  pietistisk  trosbegreb,  hvor 
det  subjektive  og  inderlige  er  i centrum.  Problemet  er  ikke  så  meget 
karismatikkens  åbenhed  for,  at  Helligåndens  gerning  kan  komme  til 
udtryk  på  vidt  forskellig  vis,  også  i dag.  Det  kan  på  ingen  måde  af- 
vises, at  Gud  stadig  helbreder  og  meddeler  sig  til  mennesker.  Pro- 
blemet er  derimod  karismatikkens  forventning  om,  at  nåden  partout 
skal  komme  til  udtryk  i bestemte  nådegaver,  og  den  forestilling,  at 
nåden  kan  bemestres  ved  hjælp  af  bestemte  intentionelle  metoder, 
teknikker  eller  trospraksisser.  Når  karismatikere  nogle  gange  hæv- 
der, at  det  ikke  er  nok  at  bekende  og  forkynde  evangeliet,  er  det  tid 
til  at  råbe  vagt  i gevær. 

Man  kommer  dog  ikke  udenom,  at  Det  Nye  Testamente  bugner 
med  eksempler  på  nådegaver.  Paulus  opfordrer  til  at  stræbe  efter 
dem,  og  der  sættes  ikke  nogen  klare  grænser  for,  hvor  og  hvornår 
ånden  kan  virke.  Spørgsmålet  er  så,  om  vi  skal  kopiere  to-tusind  år 
gamle  udtryk  for  åndens  virke  ved  at  anvende  Det  Nye  Testamente 
som  skabelon  for  tolkningen  af  vores  mere  eller  mindre  åndelige 
oplevelser?  Eller  skal  vi  acceptere,  at  vi  ikke  kan  gøre  nytestament- 
lig religiøs  praksis  til  norm  for  kirken  i dag,  selvom  der  måske  nok 
kan  ske  mirakuløse  ting? 

Sagen  er,  at  åndelige  erfaringer  med  Lars  Bo  Bojesens  ord  er 
selvevidente  i den  forstand,  at  "evidens  er  en  egenskab  ved  ånd,  når 

ånden  erfares  af  en  bevidsthed,  der  er  uforberedt,  det  vil  sige  ikke 
allerede  forføjer  over  kategorier  til  at  forstå  den  med.”3  Min  pointe 
er  så,  at  man  i forsøget  på  at  gøre  en  bestemt  kirkelighed,  trosprak- 
sis eller  kirkekultur  ud  af  ånden  - at  gøre  den  til  genstand  for  en 
metode,  eller  noget  vi  kan  til-  og  fravælge  og  så  videre  - grundlæg- 
gende går  fejl  af,  hvad  ånd  er.  Ånd  er  ikke  noget  vi  griber,  men 
noget,  der  griber  os. 

Det  følgende  er  en  outsiders  løse  betragtninger  over  karismatik  - 
ken.  Der  er  tale  om  et  fænomen,  der  er  så  mangefacetteret  og  om- 
fattende, at  det  er  umuligt  at  give  et  dækkende  billede.  Det  føl- 
gende skal  derfor  ikke  tages  som  et  sandhedsvidnes  afbalancerede 
vidnesbyrd,  men  blot  som  nogle  overvejelser  skrevet  på  baggrund 
af  timers  YouTube-kiggeri  og  egne  sporadiske  oplevelser  på  kanten 
af  bevægelsen.  Et  omdrejningspunkt  er  den  stadig  mere  udbredte 
såkaldte  "profetiske  praksis”,  hvor  mennesker  mener  at  modtage 
billeder  og  ord  direkte  fra  Gud  gennem  ånden.  Undervejs  kommer 
jeg  også  ind  på,  hvordan  karisma  tikken  historisk  er  blevet  modtaget 
af  baptister,  der  som  et  af  de  ældste  frikirkesamfund  løbende  har 
været  nødt  til  at  forholde  sig  til  nye  karismatiske  trends.  Til  sidst 
nogle  eksempler  på  karismatikkens  moderne  kritikere  og  nogle 
overvejelser  over  hvordan  kirken  og  teologien  egentlig  bør  forhol- 
de sig  til  det  med  ånden  og  nådegaverne. 

Den  karismatiske  bevægelse 

Troen  på,  at  ”pinseilden”  igen  er  kommet  - og  vedbliver  med  at 
komme  - over  kirken,  er  kernen  i den  karismatiske  bevægelse,  som 
går  tilbage  til  pinsevækkelsen  i starten  af  1900-tallet.  Metodisten 
Charles  F.  Parham  formulerede  den  klassiske  pentekostale  lære, 
hvor  tungetale  er  bevis  på  dåb  i ånden,  og  med  helliggørelsesprædi- 

3 Lars  Bo  Bojesen,  "Englens  blik  - om  åndelig  erfaring  og  åndens  evidens”  i 
Fønix  (2016),  s.  62. 

kanten  William  J.  Seymour  blev  det  startskuddet  til  den  såkaldte 
Azusa  Street-vækkelse.  I Wales  fandt  en  tilsvarende  vækkelse  sted 
omkring  lægprædikanten  Evan  Roberts.  Engelsk-norske  Thomas 
Ball  Barratt  blev  på  kontinentet  en  drivkraft  i udbredelsen  af  væk- 
kelsen, og  herhjemme  blev  ægteparret  Anna  og  Sigurd  Bjørner  le- 
dende skikkelser. 

Vækkelsens  tankegods  og  praksisser  minder  om  forskelligartede 
fænomener  såsom  reformationstidens  anabaptister,  især  melchiorit- 
ter  og  davidianere,  samt  senere  radikalpietister,  Schwarzenau-brød- 
re,  Ranters,  Quakers,  Shakers,  og  hvad  der  nu  ellers  findes  af  grup- 
peringer, der  af  mainstream  protestanter  er  blevet  afskrevet  som 
sværmere  og  entusiaster.  Som  moderne  fænomen  kan  vækkelsen 
dog  betragtes  som  en  afstikker  af  det  nittende  århundredes  ”holi- 
ness  movement”,  der  igen  har  rødder  i wesleyansk  metodisme  med 
dets  begreb  om  et  ”second  work  of  grace”.  Charles  Finney,  den  sto- 
re amerikanske  vækkelsesprædikant,  talte  i 1870'erne  om  sin  ople- 
velse af  at  blive  døbt  i ånden.  Tanken  blev  central  i pinsevækkel- 
sen.  Dåben  i ånden  angik  ikke  kun  kirkens  dåb  på  pinsedag,  men 
kom  til  at  betegne  en  særlig  oplevelse,  den  troende  skulle  have  ef- 
ter sin  omvendelse. 

Med  ”den  karismatiske  bevægelse”  og  ”den  karismatiske  forny- 
else” forstås  typisk  det,  at  traditionelle  kirkesamfund  siden 
1960'erne  har  overtaget  elementer  fra  pinsevækkelsen.  Det  betød  en 
opblødning  i pinseteologien.  Man  skulle  nu  ikke  længere  som  i pin- 
sevækkelsen døbes  i ånden  efter  sin  omvendelse  og  dåb  i vand, 
men  dog  opleve  et  "breakthrough”,  et  gennembrud,  hvor  man  ved 
at  blive  fyldt  af  ånden  tilegnede  sig  de  nådegaver,  enhver  troende 
allerede  har  fået  adgang  til  i dåben. 

Hvor  pinsevækkelsen  var  mere  sekterisk  - i hvert  fald  var  der 
tale  om  et  nyt  kirkesamfund  - var  den  karismatiske  fornyelse  i ker- 

nen  et  økumenisk  fænomen.4  Det  var  netop  de  eksisterende  kirke- 
samfund, der  skulle  fornyes  af  ånden.  Anglikanske  Michael  Harper, 
der  i øvrigt  endte  sine  dage  som  ortodoks  præst,  skrev  i 1978:  ”Så- 
kaldte  karismatikere  ønsker  ikke  en  bevægelse,  men  de  længes  sta- 
dig efter  at  se  hele  kirken  karismatisk;  og  indtil  det  er  sket,  vil  der 
stadig  være  brug  for  et  særskilt  karismatisk  vidnesbyrd.”5 

Siden  1980'erne  har  mange  talt  om  en  tredje,  ”neo-karismatisk” 
bølge,  og  den  karismatiske  bevægelse  oplever  for  tiden  også  stor 
vækst  i den  romersk-katolske  kirke.6 1 folkekirken  er  karismatikken 
repræsenteret  i Dansk  Oase,  der  med  en  karismatisk  tilgang  "ar- 
bejder for  fornyelse,  udrustning  og  mission  i den  danske  kirke  ud 
fra  Folkekirkens  evangelisk-lutherske  grundlag”.  Det  populære 
Alpha-kursus,  der  også  anvendes  i folkekirken,  indeholder  karisma- 
tiske elementer,  og  også  i indremissionske  sammenhænge  synes  så- 
dan noget  som  tungetale  at  være  blevet  in.7  Internationale  karisma- 
tiske kirkesamfund,  såsom  Vineyard  og  Hillsong,  er  også  repræsen- 
teret i Danmark. 

Det  sensationelle  aspekt  af  karismatikken  virker  som  et  fluepa- 
pir på  fusentaster,  religiøse  kvaksalvere  og  åndelige  hærværks - 
mænd.  I Athen  har  jeg  i en  slags  pinsekirke  oplevet  at  blive  taget 
imod  af  et  velkomstteam,  der  forsikrede  os  om,  at  vi  ikke  skulle  be- 
tale entré  første  gang.  Prædikenen  var  bygget  op  over  et  klip  fra  en 
sportsfilm,  hvor  en  footballspiller  af  sin  træner  i blinde  tvinges  til 
at  kravle  over  banen  med  sine  holdkammerater  på  ryggen.  Pointen 
var  noget  med,  at  menighedens  medlemmer,  jævnfør  Paulus,  skulle 

4 Se  Svend  C.  Boysen,  Kristenheden  i karismatisk  opbrud  (Aros  1979),  s.  129ff. 

5 Citeret  i oversættelse  fra  Boysen,  Kristenheden  i karismatisk  opbrud,  s.  41.  Mi- 
chael Harper,  A New  Canterbury  Tale  (Grove  Books  1978),  s.  4. 

6 Bevægelsen  blev  anerkendt  i forlængelse  af  Andet  Vatikanerkoncil. 

7 Alpha-kurset  stammer  fra  en  anglikansk  menighed,  men  anvendes  i en  lang 
række  forskellige  kirkesamfund  verden  over,  inklusive  folkekirkelige  missions - 
menigheder.  Især  i kursets  midterste  del,  der  rummer  en  udvidet  aften  om  Helli- 
gånden, findes  karismatiske  elementer. 

gå  efter  ”sejrsprisen”  (1  Kor  9,24-25),  hvilket  i praksis  betød  noget 
i retning  af,  at  man  skulle  rette  ind  efter  menighedens  ledelse  og 
lade  være  med  at  gå  på  kirkeshopping  i andre  menigheder.  Det  au- 
toritære har  kronede  dage  i den  slags  kirker. 

Herhjemme  kendes  ekstremerne  fra  sekter  som  Faderhuset  og 
Evangelist.  Man  skal  dog  ikke  forveksle  bevægelsen  med  dens  ek- 
streme afstikkere.  Der  er  ikke  tale  om  en  organiseret  bevægelse, 
men  snarere  om  et  netværk  af  organisationer,  kirker  og  enkeltperso- 
ner, og  de  mere  tilbageholdende  og  reflekterede  elementer  går  ikke 
overraskende  under  mediernes  radar.8 1 dag  er  det  karismatiske  re- 
præsenteret i de  fleste  kirkesamfund,  og  efterhånden  er  der  så  man- 
ge sideskud  på  ”det  karismatiske”,  at  det  nok  er  bedst  at  anvende 
betegnelsen  som  en  samlebetegnelse  for  den  brogede  mangfoldig- 
hed af  kirkesamfund  og  grupperinger,  der  dog  har  det  tilfælles,  at 
de  lægger  særlig  vægt  på  udøvelsen  af  de  nytestamentlige  nådega- 
ver. 

Karismatik  som  kirkekultur 

Karismatikkens  succes  skyldes  velsagtens,  at  den  i sin  grundform 
er  pragmatisk  og  oplevelsesorienteret.  I en  vestlig,  postmoderne 
sammenhæng  er  det  lykkedes  at  koble  den  med  ”kontemporært” 
formsprog  og  en  eklektisk  tilgang  til  åndelige  fænomener.  Kristen- 
dom er  blevet  en  vare,  der  sælges  med  alskens  marketingstricks, 
popmusik  og  lækker  attitude.  Ånd  er,  især  i de  globale  megakirker, 
blevet  big  bussiness. 

Hvis  fornyelsen  virkelig  er  ved  Helligånden,  vil  dens  åndelige 
erfaringer  også  være  i overensstemmelse  med  en  bibelsk  virkelig- 
hed, skrev  Svend  C.  Boysen  i sin  bog  om  den  karismatiske  forny- 

8 Herhjemme  er  FrikirkeNet  "blandt  andet  opstået  for  at  sikre  sund  karismatik  i 
frikirker  og  har  siden  sin  opstart  haft  det  som  et  fokusområde  at  sætte  ord  på  be- 
tydningen af  sunde  og  transparente  strukturer  for  ledelse  og  økonomi”, 
http://frikirkenet.dk/artikel/emne/nyhed/gudsmanden-i-metroxpress 

else.  Men  netop  deri  ligger  en  fare  for  dogmatisme,  påpeger  han 
samtidig,  for  disse  erfaringer  vil  også  altid  være  stærkt  farvet  af  et 
højst  personligt  erfaringssprog.  Faren  er  så,  at  det  personlige  erfa- 
ringssprog gøres  alment  gældende,  som  var  det  bibelsk.9 

Men  ethvert  kirkesamfund  har  vel  gennem  tiden  gjort  kulturelle 
omstændigheder  til  uomgængelige  særtræk  ved  traditionen.  Tænk 
bare  på  den  sorte  præstekjole  og  højmessen,  der  er  blevet  luthersk 
særkende.  På  lignende  måde  er  elementer  af  det  tyvende  århundre- 
des populærkultur  blevet  en  fast  del  af  karismatikken.  De  såkaldte 
”worship  wars”  drejer  sig  ikke  bare  om,  hvorvidt  gamle  former  skal 
vige  for  en  "moderne”  kirkekultur,  men  kan  i grunden  betragtes 
som  en  strid  om  karismatikkens  indflydelse  på  mainstream  kirke - 
kultur.  Selvom  krigen  herhjemme  kun  ulmer  som  en  slags  kold 
stedfortræderkrig,  er  der  dog  tydelige  tegn  på,  at  guitar,  trommer, 
storskærm  og  popmusik  også  er  ved  at  blive  hverdagskost  i fol- 
kekirken. 

Der  er,  trods  påstande  om  uformel  stil,  en  klar  form  og  orden  i 
den  typiske  karismatiske  gudstjeneste,  altså  en  liturgi,  der  overve- 
jende handler  om  at  gøre  de  ting,  kirken  altid  har  gjort,  men  på  en 
"kontemporær”  måde.  Ofte  er  det  mirakuløse  og  overnaturlige  pak- 
ket godt  væk,  eller  i hvert  fald  pænt  ind,  i en  tidstypisk,  afslappet 
form,  hvor  gudstjenesten  mest  af  alt  minder  om  en  rockkoncert. 
Den  særlige  musikgenre,  der  typisk  omtales  under  betegnelsen 
”lovsang”  og  minder  lidt  om  polerede  udgaver  af  tidligt  U2  (især 
October-pladen),  er  et  klart  særkende. 

Som  alle  missionsbevægelser  har  også  karismatikken  sin  særlige 
kaffekultur.  Den  norske  afdeling  af  YWAM  (UMO,  Unge  Med  Op- 
gave) tilbyder  på  Disippeltreningsskolen  i Ålesund  et  kombineret 
forløb  med  bibelskole  og  baristakurser,  som  skal  ”skape  dyktige 
baristaer  som  elsker  det  de  gjør,  og  har  et  hjerte  for  mennesker  og 
9 Boysen,  Kristenheden  i karismatisk  opbrud,  s.  43. 

for  å dele  evangeliet”.  Man  kunne  spørge,  hvad  i alverden  det  har  at 
gøre  med  karismatik  og  nådegaver,  og  svaret  er  vel  "ikke  meget”, 
men  det  vidner  dog  om,  hvordan  kontingente  elementer  fra  den  om- 
givende kultur  gøres  til  distinkte  kendetegn  for  en  kirkelig  tradi- 
tion. 

Karismatiske  kirker  hævder  ofte  at  give  plads  til  spontanitet.  Der 
er  dog  ofte  tale  om  en  stærkt  kodificeret  en  af  slagsen.  Ofte  opfor- 
dres menigheden  til  at  rejse  sig  og  løfte  hænderne.  Et  klart  karisma- 
tisk særkende  er  netop  de  løftede  hænder,  der  af  og  til  begrundes 
med  en  gammeltestamentlig  salme,  hvor  det  hedder  ”mine  læber 
skal  lovsynge  dig,  ja,  jeg  vil  prise  dig  hele  mit  liv,  i dit  navn  vil  jeg 
løfte  mine  hænder”  (Si  63,4-5).  Det  er  almenmenneskeligt  at  løfte 
hænderne,  når  man  begejstres,  fodboldfans  gør  det,  rockfans  gør 
det,  og  skal  man  dømme  ud  fra  afbildninger  i katakomberne  på  Via 
Salaria  i Rom,  gjorde  de  første  kristne  det  også.  Så  hvorfor  ikke 
også  moderne  radikale? 

Det  minder  om  populærkultur,  det  er  bare  en  lille  smule  off.  De 
æstetisk  "dannede”  affejer  gerne  karismatikken  som  pjat  og  i vær- 
ste fald  manipulation.10  Den  populære  eller  poppede  form  behøver 
dog  ikke  at  være  et  problem  - den  kan  ligefrem  være  en  fordel,  for 
ikke  alle  har  lige  nemt  ved  at  finde  sig  til  rette  i den  klassiske  høj- 
messes rammer.  Når  mennesker,  der  føler  sig  utilpas  i de  traditio- 
nelle liturgiske  former,  mødes  af  arrogante  bemærkninger  om,  at 
det  ikke  er  højmessen,  men  kirkegængerne,  der  er  noget  galt  med, 
er  det  ikke  underligt,  at  de  søger  andre  steder  hen. 

10  ”Much  is  made  of  the  exuberance,  ’the  joy’  as  it  is  usually  called,  of  charis- 
matic  services.  But  what  does  it  all  amount  to?  Merely  a spurt  of  frivolous  ex- 
citement  to  the  accompaniment  of  repetitively  unimaginative  guitar  music  and 
the  adoption  by  the  minister  of  techniques  which  belong  in  television’s  vapid 
'games  shows’.  This  is  not  liturgy  - the  theatre  of  the  soul.  It  is  not  even  Stars 
on  Sunday;  it  is  Game  for  a Laugh  transposed  to  the  sanctuary.”,  Peter  Mullen, 
"Confusion  Worse  Confounded”  i Strange  Gifts?  (Blackwell  1984). 

Thomas  Hansen,  præst  i Hillsong-kirken,  forklarede  for  nylig,  at 
han  ikke  mener,  at  Hillsongs  måde  at  lave  kirke  på  er  bedre  end  an- 
dre, men  at  de  gør  det  på  den  måde  de  gør,  fordi  de  nu  engang  kan 
lide  det  sådan.  Det  er  en  god,  magtkritisk  pointe,  at  man  ikke  for- 
venter at  finde  nogen  universelt  gyldig  æstetik,  som  alle  partout 
skal  finde  sig  tilpas  i - eller  tilpasse  sig.  Mere  kritisk  kunne  man 
tale  om,  at  kirkelighed  derved  er  gjort  til  en  vare,  der  efter  smag 
forbruges  på  linje  med  andre  varer  i det  religiøse  supermarked.  Det 
må  også  siges  at  gælde  de  dele  af  den  karismatiske  bevægelse,  der 
dog  viser  tegn  på  en  fornyet  liturgisk  bevidsthed.11 

11  Mens  "liturgi”  nærmest  er  et  skældsord  i nogle  dele  af  det  karismatiske,  læg- 
ger andre  vægt  på,  at  karismatikken  handler  om  i det  hele  taget  at  "leve  litur- 
gisk”. Et  klart  formsprog  og  en  opfattelse  af  gudstjenesten  som  et  guddommeligt 
teater  med  kig  direkte  ind  i de  guddommelige  mysterier  kendetegner  en  karisma- 
tik, der  er  blevet  træt  af  de  hurtige  løsninger  og  i nysgerrig  respekt  for  det,  man 
omtaler  som  "kirkens  tradition”,  på  postmoderne,  eklektisk  manér  fisker  liturgi- 
ske elementer  ud  af  kirkens  historie.  Et  godt  eksempel  på  karismatikkens  økume- 
niske profil  og  liturgiske  bevidsthed  er  svenske  Peter  Halldorf  og  det  "økumeni- 

Den  uformelle  og  intime  stil  er  ikke  uproblematisk.  I tv-serien 
”The  Rev”  viser  de  ungdommeligt  cool  og  tandpastasmilende  kir- 
kefolk sig  hurtigt  at  være  både  magtbegærlige  og  pengegriske.  Det 
er  selvfølgelig  en  karikatur,  der  dog  peger  på  en  udbredt  erfaring. 
David  Martin  beskrev  ”the  charismatic  buzz”  og  dets  ”mandatory 
embrace  of  similing  enthusiasts”  som  et  ”organised  invasion  of 
other  selves”.  Hvor  den  traditionelle,  køligere  liturgi  gav  plads  ved 
at  etablere  et  mm  med  en  vis  grad  af  distance,  er  ”the  personal  spa- 
ce”  i karismatikken  brudt  ned  med  omfattende  mulighed  for  subtil 
magtudøvelse  og  manipulation  til  følge.12  Det  egalitære  og  ufor- 
melle står  ikke  i modsætning  til  det  hierarkiske,  men  kan  tværtimod 
være  en  katalysator  for  autoritær  ledelse.13 

Men  hvad  er  ”det  karismatiske”? 

Den  intime  stil  hænger  vel  sammen  med  ønsket  om  at  opdyrke  et 
intimt  gudsforhold.  Mange  lovsange  handler  om  ”mit”  forhold  til 
”dig”,  det  handler  om  at  erfare  Guds  nærvær,  og  det  sker  altså  gen- 
nem den  enkeltes  personlige  gudsforhold.  Men  det  særlige  ved  den 
karismatiske  bevægelse  er  dens  forståelse  af  nådegavernes  rolle  i 
gudsforholdet. 

Karismatik  kan  defineres  som  det,  der  har  med  nådegaverne  at 
gøre.  Karis  (xocpic;)  oversættes  bedst  med  venlighed  eller  nåde,  og 

ske  kommunitet”  i Bjårka  Såby.  Her  kombineres  elementer  fra  østortodoks  litur- 
gi, teologi  og  munkevæsen  med  karismatiske  praksisser.  Karismatikkens  gamle 
rødder  i metodismen  med  dens  vægtlægning  på  østortodoks  synergisme  og  hel- 
liggørelse fornægter  sig  ikke.  Herhjemme  har  det  inspireret  til  den  såkaldte  Ør- 
kengudstjeneste. 

12  David  Martin,  ”The  Political  Oeconomy  of  the  Holy  Ghost”  i Strange  Gifts?, 
s.  68f. 

13  Måske  det  netop  er  den  uformelle  kirkekultur,  der  gør  ledelse  til  en  efters- 
purgt vare  i karismatiske  sammenhænge.  Diverse  modeller  for  lederskab,  gerne 
inspireret  af  ledelsesteori  fra  erhvervslivet,  er  særligt  populære  i karismatisk  kir- 
kekultur, der  ofte  er  kendetegnet  ved  en  forretningsagtig  fremgangsmåde  til  tin- 
gene. 

karisma  (/opioga)  betyder  som  sådan  en  gave  eller  en  tjeneste  gi- 
vet af  ren  venlighed  - altså  en  nådegave.  Fx  kan  nævnes  profeti, 
tjeneste,  undervisning,  formaning,  ledelse,  barmhjertighed  (Rom 
12,6-8),  visdoms-  og  kundskabsord,  tro,  helbredelse,  mirakler,  ev- 
nen til  at  bedømme  ånder,  tungetale  (1  Kor  12,8-10)  og  så  videre 
(se  også  1 Kor  12,28;  Ef  4,11).  Der  er  i Det  Nye  Testamente  ingen 
skelnen  mellem  "overnaturlige”  og  "naturlige”  evner.  Snarere  er 
pointen,  at  der  er  tale  om  evner,  som  ikke  har  deres  rod  i menne- 
skets egne  kompetencer,  anlæg  eller  dyder,  men  er  noget,  der  gives 
"gratis”,  ex  gratia,  altså  af  ren  nåde. 

Karismatikken  kan  kaldes  "radikal”  i den  forstand,  at  den  forsø- 
ger at  gå  bag  om  historisk  dogmedannelse  ved  at  genoplive  en  be- 
stemt periode  i kirkens  historie,  nemlig  den  apostolske.  Den  krise, 
der  i mange  vestlige  lande  synes  at  kendetegne  de  historiske  kirker, 
har  fået  mange  til  at  pege  på  behovet  for  en  tilbagevenden  til  nyte- 
stamentlige kirkeformer.  Den  moderne  karismatik  kan  som  sådan 
forstås  som  et  svar  på  en  post-konstantinsk  situation,  hvor  kirken  er 
nødt  til  at  forny  sig  i lyset  af  en  sekulær  samfundsorden. 

James  D.G.  Dunn  forklarer,  at  menigheden  omkring  Jesus  egent- 
lig ikke  kan  siges  at  være  karismatisk.  Først  i den  tidlige  paulinske 
ekklesiologi  bliver  kirken  karismatisk,  fordi  menighedens  grundlag 
dér  er  dens  fælles  erfaring  af  Helligånden.14  Det  ændrer  sig  imidler- 
tid igen  i de  senere  paulinske  breve,  hvor  den  karismatiske  kirke  ef- 
terhånden udvikler  sig  til  en  ordnet  institution.  Det  må  ikke  forstås 
sådan,  at  den  senere  kirke  står  i modsætning  til  den  karismatiske. 
Det  karismatiske  må  snarere  forstås  som  måden,  hvorpå  fællesska- 
bet omkring  Jesus  kunne  udvikle  sig  til  en  ordnet  institution  (jf  We- 
bers tre  autoritetstyper).  H.L.  Martensen  beskrev  i sin  dogmatik, 
hvordan  tungetalen  var  det  første  udvortes  udtryk  for  åndens  gen- 

14  James  D.G.  Dunn,  "Models  of  Christian  Community  in  the  New  Testament”  i 
Strange  Gifts?,  s.  5. 

nembrud  - men  altså  netop  det  første,  tidlige  udslag  af  kirkens  dåb 
i ånden,  der  ret  hurtigt  måtte  udvikle  sig  til  en  ordnet  forkyndelse  af 
evangeliet.15 

Karismatikken  kan  forstås  som  en  logisk  konsekvent  missional 
kristendom.  Hvor  traditionelle  missionsbevægelser  har  nøjedes 
med  at  hævde,  at  befalingen  om  at  forkynde  evangeliet  til  alverdens 
folkeslag  også  gjaldt  i dag,  peger  pentekostale  og  karismatiske  kir- 
kesamfund på,  at  de  tegn,  der  fulgte  apostlene,  også  skal  følge  den 
missionerende  kirke  i dag.  I Markusevangeliet  tilføjer  Jesus  efter  at 
have  befalet  de  elleve  disciple  at  gå  ud  og  forkynde  evangeliet  for 
alverden: 

Og  disse  tegn  skal  følge  dem,  der  tror:  I mit  navn  skal 
de  uddrive  dæmoner,  de  skal  tale  med  nye  tunger,  og  de 
skal  tage  på  slanger  med  deres  hænder,  og  drikker  de 
dødbringende  gift,  skal  det  ikke  skade  dem;  de  skal 
lægge  hænderne  på  syge,  så  de  bliver  raske.  (Mark 
16,17-18) 

Godt  nok  er  der  tale  om  en  senere  tilføjelse  til  Markus,  og  kun  få 
har  taget  den  fulde  konsekvens  ved  også  at  drikke  gift  og  ”tage  på 
slanger”  (der  er  dog  de  såkaldte  ”snake  handlers”  i Appalacherne  i 
USA).  Men  tanken  er,  at  missionsbefalingen  også  gælder  i dag,  og 
at  de  mirakler,  der  kendetegnede  den  tidlige  kirke  ifølge  især 
Apostlenes  Gerninger,  derfor  også  bør  finde  sted  i dag. 

Det  kan  virke  lidt  misvisende  at  tale  om  en  særlig  karismatisk 
bevægelse,  for  begreber  som  nåde  og  nådegaver  anvendes  jo  også  i 
andre  kirkesamfund.  Det,  der  kendetegner  den  karismatiske  be- 
vægelse, er  ikke,  at  den  i modsætning  til  andre  kirkesamfund  taler 
om  Helligånden  og  Guds  nåde  og  nådegaver,  men  den  vægt,  den 
lægger  på  åndens  udtryk  i ganske  bestemte  nådegaver.  Man  kunne 

15  H.L.  Martensen,  Den  Christelige  Dogmatik  (1849)  §186ff. 

måske  hævde,  at  hvor  traditionel  protestantisk  teologi  har  drejet  sig 
om  Guds  nåde  (i  éntal),  drejer  karismatikken  sig  om  Guds  nådega- 
ver, altså  nådens  konkrete  udtryk  - især  dem,  der  har  en  stærkt  fø- 
lelsesladet, kropslig  eller  mystisk  karakter. 

Klassiske  pentekostale  opregner  typisk  ni  nådegaver.  Mest  cen- 
tralt for  karismatikken  i dag  er  dog  nok  såkaldt  "tungetale”,  helbre- 
delse og  profeti.  Især  tungetale  er  et  velkendt  karakteristikum.  Wil- 
liam Samarin  definerede  karismatisk  tungetale  som  meningsløs, 
men  fonetisk  struktureret,  menneskelig  tale,  og  som  sådan  som  et 
pseudosprog,  men  dog  uden  nødvendige  elementer  af  ekstase  og 
henrykkelse.16  Det  kan  virke  skræmmende,  når  folk  ”taler  i tunger”, 
spj ætter  og  griner  hysterisk.  Men  fænomenerne  er  jo  egentlig  ufar- 
lige - for  så  vidt  de  er  meningstomme  udskejelser.  Mere  problema- 
tisk kan  det  blive,  når  tungetale  oversættes,  eller  når  kirkefolk  hæv- 
der at  have  profetiske  evner. 

Profetiens  genkomst 

"Profeti”  (eller  ”det  profetiske”)  forstås  i en  karismatisk  sammen- 
hæng typisk  som  det  at  modtage  billeder  eller  ord  fra  Gud.  Med 
profeti  menes  ikke  så  meget  en  forudsigelse  af  fremtiden  som  det  at 
modtage  visdsoms-  og  kundskabsord,  budskaber  og  billeder,  der 
med  formaning,  opmuntring,  trøst  og  tugt  kaster  lys  over  en  aktuel 
situation  og  derved  sætter  mennesker  i en  ny  relation  til  Gud. 17  Ty- 
pisk er  tanken  så,  at  vi  kan  lære  at  modtage  vejledning  fra  Gud,  der 
taler  ind  i vores  liv  - hvis  bare  vi  vil  lytte. 

16  Antropologen  Felicia  Goodman  pegede  dog  i sit  klassiske  studie  på,  at  der  er 
tale  om  en  særlig  bevidsthedstilstand,  men  det  er  altså  ikke  nødvendigvis  altid 
tilfældet  ifølge  Samarin.  William  J.  Samarin,  Tongues  o f Men  andAngels:  The 
Religious  Language  of  Pentecostalism  (Macmillan  1972). 

17  Ole  Skjerbæk  Madsen,  Genoprettelse  (Scandinavia  1995),  s.  34.  Se  også  An- 
ders Niemeier  Lindegaard,  Profetisk  teologi  og  praksis  i kirken  (speciale,  KU 
2015). 

At  Gud  på  den  måde  skulle  kommunikere  direkte  med  de  troen- 
de gennem  et  slags  ”indre  ord”  er  en  tankegang,  vi  blandt  andet 
kender  fra  den  del  af  den  radikale  del  af  Reformationen,  som  ofte 
omtales  som  "spiritualister”18  - eller  "sværmere”  med  et  mere  ned- 
ladende udtryk.  Bedst  kendt  er  vel  nok  Thomas  Miintzer,  der  af  et 
indre  lys  følte  sig  kaldet  til  at  stå  i spidsen  for  bondeoprøret.  Helt 
galt  gik  det  med  anabaptisterne  i Munster,  der  brugte  deres  angive- 
lige profetier  til  at  legitimere  vold  og  tvungen  polygami.  Andre  spi- 
ritualister, såsom  Caspar  Schwenckfeld,  var  ganske  fredelige  og 
nok  netop  af  den  grund  mere  ukendte.  Grundtanken  var  åbenba- 
ringsteologisk, for  så  vidt  man  understregede,  at  skriften  og  evan- 
geliet kun  kunne  forstås,  når  Helligånden  åbenbarede  tekstens  indre 
betydning  for  den  troende,  der  pænt  måtte  vente  på  oplysning.19 
Dertil  lagde  man  i mange  tilfælde  den  tanke,  at  ånden  også  kunne 
åbenbare  sig  mere  partikulært  for  den  troende,  der  derved  blev  ledt 
af  ånden.  Senere  eksempler  er  kvækerne,  der  er  kendt  for  deres  stil- 
leandagter,  hvor  deltagerne  lytter  til  det  "indvortes  lys”,  der  som  et 
særligt  vehiculum  dei  transporterer  åbenbaringer  fra  Gud  til  de  tro- 
ende. En  lignende  tanke  går  igen  i for  eksempel  Oxford- 
bevægelsens  "stille  time”,  hvor  deltagerne  i tavshed  skulle  åbne  sig 
for  ånden  for  derved  at  ”få  førelse”  til  den  daglige  vandel.  En  for- 
nyet interesse  for  ”det  profetiske”  kan  også  øjnes  i romersk-katol- 
ske  sammenhænge.20 

Det  er  indlysende,  at  "profetiske  nådegaver”  kan  misbruges,  for 
det  giver  jo  en  uhyggelig  autoritet  at  kunne  sige  til  mennesker,  der 

18  Ikke  at  forveksle  med  "spiritisme”,  selvom  begreberne  nogle  gange  bruges  i 
flæng. 

19  Et  godt  eksempel  er  sydtyskeren  Hans  Denck.  Se  Johannes  Aakjær  Steen- 
buch,  "Kærlighedens  dialektiker:  Hans  Dencks  kritiske  spiritualisme”  i Dansk 
Teologisk  Tidsskrift  (2014),  s.  217-234. 

20  Se  Niels  Christian  Hvidt,  Christian  Prophecy  - The  Post-Biblical  Tradition 
(Oxford  University  Press  2007). 

stoler  på  én,  at  ”Gud  siger  til  mig,  at  du  skal...”.  Det  gælder  vel 
ikke  mindst,  når  der  er  børn  og  unge  involveret.  Jeg  har  ved  en 
slags  profetisk  seance  oplevet  en  profettype  med  tilknytning  til  Vi- 
neyard-bevægelsen  tale  til  unge  mennesker,  som  på  skift  fik  trø- 
stende ord  og  gode  råd  for  fremtiden.  Det  virkede  rimelig  uskade- 
ligt, for  rådene  mindede  i de  fleste  tilfælde  om  den  slags,  man  også 
kan  læse  i horoskoper.  Man  kan  dog  nemt  forestille  sig,  at  det  kan 
udarte,  og  at  "profetisk  praksis”  i særlig  grad  risikerer  at  være  en 
”organised  invasion  of  other  selves”  (David  Martin).  Klog  af  skade 
understreges  det  derfor  ofte,  at  profeti  skal  foregå  i kærlighed,  være 
i overensstemmelse  med  skriften  og  tjene  til  opbyggelse. 

Profeti  er  i dag  på  mange  måder  blevet  "normaliseret”,  pænt  og 
mainstream.  Tankegangen  fra  Oxford-bevægelsen  går  igen  i moder- 
ne profetisme.  Det  gælder  om  praktisk  at  opleve,  hvad  Helligånden 
siger,  og  lade  sig  føre.21  Der  findes  for  tiden  kurser,  hvor  man  ifølge 
arrangørerne  kan  lære  at  udvikle  sine  profetiske  evner  - for  eksem- 
pel det  engelske  Accessible  Prophecy,  der  udspringer  af  et  samar- 
bejde mellem  karismatiske  baptistmenigheder  og  anglikanere.  Ac- 
cesible  Prophecy  handler  om  at  "hjælpe  til  at  gøre  profeti  til  en  al- 
mindelig del  af  kirkens  liv”  og  om  at  "hjælpe  enhver  kristen  til  at 
høre  Gud  for  sig  selv  og  andre”,  således  at  den  lokale  kirke  ”in  a 
safe  way”  kan  udvikle  en  "profetisk  kultur”.  Cath  Livesey  skriver: 

I’m  not  talking  about  hearing  God  through  the  words  of 
scripture,  as  precious  and  necessary  as  that  is,  but  about 
hearing  his  ‘now’  words  to  us,  words  that  speak  directly 
into  our  current,  specific  reality;  words  that  guide  us 


21  "Sværmerne  og  oxfordisterne  er  altsaa  to  alen  af  ét  stykke.  Istedetfor  at  finde 
aabenbaringen  i Kristus,  finder  de  den  i deres  eget  indre  ved  at  lytte  til  den  him- 
melske stemme”,  Knud  Hansen,  Oxfordismen  eller  Evangeliet  (Nyt  Nordisk  For- 
lag 1935),  s.  52. 


85 


Fremmed  ild?  Profetiens  genkomst  i karismatisk  kirkekultur 


every  step  of  the  way.  I’m  talking  about  his  actual 
voice22 

Aflæggere  af  Accessible  Prophecy  findes  også  i Danmark, 
blandt  andet  i menigheder  tilknyttet  Dansk  Oase.  Gennem  et  coa- 
chingforløb  (”RØST”)  med  deltagelse  i såkaldte  "profetiske  læ- 
ringsnetværk”, der  vist  koster  et  større  pengebeløb,  kan  man  lære  at 
udvikle  sine  profetiske  evner,  der  beskrives  som  det  ”at  høre  Guds 
stemme,  kende  hans  vejledning  og  blive  udrustet  til  alt  det,  han  har 
forberedt  for  os.” 

Jeg  må  ærligt  indrømme,  at  noget  af  det  første,  jeg  tænkte,  da 
jeg  læste  om  foretagendet,  var,  at  der  her  var  tale  om  "simoni”,  alt- 
så det  at  ville  betale  (eller  at  kræve  betaling)  for  åndelige  gaver  el- 
ler kirkelige  embeder.  Betegnelsen  refererer  til  Simon  Mageren,  der 
i Apostlenes  Gerninger  ville  betale  for  at  modtage  ånden.  Hvilket 
man  kan  forstå  var  helt  galt.  Paulus  mente  godt  nok  selv  at  have 
"krav  på  løn”  for  sit  arbejde,  men  han  understregede  dog,  at  ”jeg 
forkynder  evangeliet  uden  udgift  for  nogen  og  uden  at  udnytte  den 
ret,  som  evangeliet  giver  mig”  (1  Kor  9,18).  I har  fået  det  for  intet, 
giv  det  for  intet,  siger  Jesus  jo  også  (Matt  10,7),  da  han  sætter  sine 
disciple  til  prædike,  at  "Himmeriget  er  kommet  nær!”,  og  at  udrette 
mirakler.  Det  kan  man  måske  ikke  gøre  til  almengyldigt  princip, 
men  det  burde  dog  ikke  være  irrelevant  for  en  kirkekultur,  der  hæv- 
der at  genoprette  apostolsk  praksis,  hvor  nådegaverne  er  en  del  af 
”the  full  gospel”. 

Det  skal  dog  retfærdigvis  siges,  at  der  jo  i det  omtalte  profetkur- 
sus ikke  er  tale  om,  at  nogen  påstår,  at  man  kan  få  ånden  mod  beta- 
ling. Pointen  er  tværtimod,  at  alle  kristne  har  ånden,  men  at  vi  bare 
skal  lære  at  gøre  gavn  af  den.  Enhver  kristen  kan  høre  Guds  stem- 
me og  derved  modtage  personlige  åbenbaringer  såvel  som  ord  fra 

22  Cath  Livesey,  My  Sheep  Have  Ears  (3dm  Publishing  2015),  s.  4. 

Gud  til  menigheden  eller  andre.  Det  handler  om  at  give  ånden  et 
”intentionelt  fokus”,  som  man  kalder  det,  ved  at  nedbryde  nogle  af 
de  barrierer,  vi  måtte  have.  Selvom  det  kan  lyde  sådan,  må  det  nok 
heller  ikke  forveksles  med  clairvoyance  i kirkelige  klæder,  for  kur- 
sets arrangører  understreger,  at  forståelsen  af  det  profetiske  er  rod- 
fæstet i et  grundlæggende  trinitarisk  gudsbegreb,  hvor  fællesskab 
med  Gud  er  det  afgørende.  Guds  kærlighed  erfares  netop,  når  han 
gennem  sin  åbenbaring  kommunikerer  med  mennesket  og  derved 
opretter  relationer. 

Den  tanke  kendes  jo  også  fra  traditionelle  protestantiske  åbenba- 
ringsbegreber, der  dog  typisk  har  fokuseret  på  det  talte  eller  for- 
kyndte ord  ( verbum  externum  i modsætning  til  verbum  internum ) 
som  det,  der  etablerer  fællesskabet  med  Gud  og  menigheden.  Den 
forståelse  af  ”det  profetiske”,  hvor  troende  kan  modtage  direkte,  in- 
dre åbenbaringer  fra  Gud,  er  derimod  radikalt  forskellig  fra  den,  vi 
finder  i traditionel  mainstream-protestantisme,  hvor  forkyndelsen 
af  ordet  er  i centrum. 

Det  tyvende  århundredes  teologis  vægtning  af  Guds  transcen- 
dens, hans  helt-andethed  og  fravær  er  i karismatikken  erstattet  af  en 
bevidsthed  om,  at  Gud  også  er  immanent,  forhåndenværende  og 
konkret  til  stede  i menneskers  liv.  Vi  er  på  en  måde  tilbage  i en 
formoderne  tankegang,  men  dog  på  den  postmoderne  præmis,  at 
også  åndelighed  er  en  vare,  vi  kan  forbruge.  Gud  er  i mange  tilfæl- 
de blevet  til  den  absolutte  coach,  hvis  højeste  mål  er  at  hjælpe  os 
med  at  realisere  os  selv. 

"Profetiens  Aand  er  Vidnesbyrdet  om  Jesus” 

Mens  karismatikken  endnu  kun  findes  i enklaver  i folkekirken,  er 
den  mere  udbredt  i frikirkelige  sammenhænge.  Det  kom  til  udtryk, 
da  Missionsforbundet  og  Baptistkirken  i Danmark  i 2016  holdt  fæl- 
les sommerstævne  under  titlen  ”1  åndens  kraft”.  Mange  af  talerne 

på  sommerstævnet  kom  fra  en  karismatisk  baggrund,  hvilket  nemt 
kunne  give  det  indtryk,  at  karismatikkens  begreb  om  nådegaverne  i 
dag  er  almindeligt  udbredt  i frikirkerne. 

Den  traditionelle  opfattelse  af  de  apostolske  åndsgaver  har 
blandt  baptister  ellers  været  i tråd  med  klassisk  protestantisme.  Nå- 
degaverne hørte  til  en  karismatisk  periode  i kirkens  liv,  hvor  kirken 
skulle  etableres  som  ordnet  fællesskab  og  kanonen  fastlægges.  Hi- 
storisk har  baptister  derfor  typisk  ikke  villet  genoplive  en  karisma- 
tisk æra  i kirkens  liv,  selvom  man  i modsætning  til  andre  kirkesam- 
fund har  peget  på,  at  kirken  bør  ordnes  ud  fra  et  nytestamentligt 
grundlag  - med  bekendelsesdåb  og  uafhængige  menigheder  som 
klareste  særkende. 

Tidlige  baptister  som  Samuel  Richardson  (d.  1658)  og  William 
Kiffin  forsvarede  en  radikalt  monergistisk  retfærdiggørelseslære, 
hvor  Kristus  alene,  formidlet  af  ånden,  er  kilden  til  menneskers  ret- 
færdighed.23 Vi  kan  ikke  af  os  selv  vælge  at  tro,  men  må  have  ån- 
den til  hjælp.  Et  begreb  om  genfødsel  har  derfor  traditionelt  været 
centralt  for  baptister  - tanken  har  typisk  været,  at  ånden  genføder 
og  omvender  mennesker,  som  derpå  bekender  evangeliet  ved  ned- 
dykkelsesdåb.  Helligånden  spillede  altså  en  væsentlig  rolle  for  de 
første  baptister,  der  over  for  andre  kirkeretninger  pegede  på,  at  det 
er  gennem  ånden,  altså  Gud  selv,  at  Gud  formidler  sin  nåde,  og 
ikke  gennem  ritualer,  "sakramenter”,  institutioner  og  alt  muligt  an- 
det. Men  den  karismatiske  opfattelse  af  åndens  virke  har  ikke  tradi- 
tionelt været  en  del  af  baptisters  teologiske  repertoire.  Omdrej- 
ningspunktet var  ikke  nådegaverne,  men  nåden  selv. 

Hvad  tungetale  angik,  mente  Samuel  Richardson,  at  nådegaven 
var  blevet  frataget  kirken,  da  menigheden  i Korinth  gjorde  en  afgud 
af  den.  Når  menigheden  i Korinth  talte  et  “ukendt  sprog”,  var  det, 
fordi  de  talte  hebraisk,  mente  John  Giil  (1697-1771).  Tungetale  be- 
23  Se  Samuel  Richardson,  Justification  by  ChristAlone  (1647). 

stod  ikke  i vrøvlesprog,  men  i en  evne  til  at  tale  faktisk  eksisteren- 
de sprog,  så  evangeliet  kunne  meddeles  til  mennesker  på  tværs  af 
etniske  og  sproglige  skel.  Og  trods  anklager  om  at  være  "anabapti- 
ster”  tog  baptister  i mange  tilfælde  afstand  fra  Reformationens  radi- 
kale fløj  og  dens  tilfælde  af  fanatiske,  påståede  profeter.  Profeti 
blev  af  baptister  i mange  tilfælde  forstået  som  udlægning  og  for- 
kyndelse af  evangeliet  og  ikke  som  en  evne  til  at  modtage  nye 
åbenbaringer  fra  Gud.  Det  gjaldt  også  i en  dansk  sammenhæng. 

"Profetiens  ånd  er  vidnesbyrdet  om  Jesus”,  understregede  Johan 
Stmve  fra  baptistmenigheden  i København  med  ord  fra  Johannes’ 
Åbenbaring,  da  danske  baptister  i 1870  diskuterede,  hvad  vi  skal 
forstå  ved  det  ”at  profetere”.  Diskussionerne  blev  blandt  andet  for- 
anlediget af,  at  selvudnævnte  profeter  huserede  blandt  danske  bap- 
tister. I 1869  kunne  man  i konferenceprotokollen  læse  om  proble- 
mer i menigheden  i Vandløse  på  Vestsjælland,  hvor  en  mand  hæv- 
dede at  besidde  profetiske  evner,  vistnok  i særlig  kraft  af  sin  en- 
foldighed. Julius  Købner,  der  var  leder  af  danske  baptister  i perio- 
den, gjorde  det  klart,  at  det  er  ”den  allerskrækeligste  Ting”  at  frem- 
sætte noget  som  enfoldighed,  der  netop  ikke  er  det.  Den  virkelige 
enfoldighed  er  ”at  være  indtaget  af  vor  Herre  Jesus”  og  ”at  alle  an- 
dre Ting  synes  ringe  og  ubetydelige”. 

Profeti  betød  for  Købner  intet  andet  end  at  prædike  eller  udlæg- 
ge skriften.  En  profet  er  bibelsk  forstået  en  person,  der  forkynder 
Guds  Ord,  men  mens  det  i Det  Gamle  Testamente  var  få  udvalgte 
profeter,  der  i brudstykker  talte  om  begivenheder,  der  skulle  ske  i 
fremtiden,  handler  profeti  i det  Det  Nye  Testamente  om  det  evange- 
lium om  Jesus  Kristus,  som  alle  kristne  har  fået  kendskab  til.  Det  er 
det,  Paulus  mener,  når  han  i brevet  til  menigheden  i Korinth  opfor- 
drer til  at  stræbe  efter  at  tale  profetisk  (1  Kor  14,1),  påpegede  Køb- 
ner. Kristus,  og  ikke  vores  subjektive  oplevelser  og  følelser,  skulle 
være  troens  genstand. 

Profeti  handlede  altså  ikke  om  en  særlig  evne  til  at  høre  Guds 
stemme,  forudse  begivenheder  eller  at  modtage  gode  råd  fra  Gud. 
At  tale  profetisk  betyder  at  forkynde  evangeliet.  Da  der  ingen  ny 
inspiration  finder  sted  i dag,  bør  ingen  give  sig  ud  for  at  tale  ufejl- 
barlige ord,  bemærkede  Købner.  Vi  har  kun  profeterne  og  apostle- 
nes ord  at  læne  os  op  ad,  for  vores  ord  er  intet  imod  Guds  Ord  i 
deres  mund. 

”Det  er  med  Helligaanden  som  med  Solen” 

Det  skabte  en  del  kontroverser  i baptistmenigheder  rundt  omkring  i 
landet,  da  pinsevækkelsen  for  alvor  fandt  vej  til  Danmark  i 
1920'erne.  Mange  baptister  var  kritiske,  blandt  andet  fordi  pinsebe- 
vægelsen hvervede  medlemmer  fra  baptistmenighederne  på  Nørre- 
bro og  Bornholm.  Især  grundlæggerne  af  Apostolsk  Kirke,  den  tid- 
ligere skuespillerinde  Anna  Bjørner  og  hendes  mand  Sigurd 
Bjørner,  trak  fulde  huse. 

I 1918  beskrev  P.  Olsen  pinsebevægelsen  som  ”aandelige  Ulyk- 
kesfugle”. Ti  år  senere,  i 1928,  udtrykte  formanden  for  baptist- 
samundet  Rasmus  Madsen  på  årsmødet  skarp  kritik:  ”Jeg  tror  paa 
Helligaandens  Gerning,  ikke  paa  al  den  megen  Pinsesnak,  som 
bringer  Folk  fra  Vid  og  Sans.  Hvad  nytter  det,  at  man  faar  saakaldte 
‘Aandens  Gaver’,  naar  man  ikke  bærer  Aandens  Frugter.”24  Pinse- 
bevægelsens fokus  på  særlige  åndelige  oplevelser  stod  i kontrast  til 
baptisternes  temmelig  reformerte  teologi.  Godt  nok  lagde  baptister 
vægt  på  åndens  frugter,  altså  fred  og  kærlighed  (Gal  5,22-23).  Men 
de  specifikke  apostolske  nådegaver  ansås  ikke  for  aktuelle.  Der  var 
altså  grundlag  for  teologiske  uenigheder. 


24  Rasmus  Madsen  citeret  fra  Bent  Hylleberg  et  al.,  Et  kirkesamfund  bliver  til 
(Føltveds  1989),  s.  277. 

Langtfra  alle  baptister  var  dog  lige  skeptiske.  G.W.  Moegreen 
slog  således  til  lyd  for  åbenhed  for  den  nye  pinsevækkelse  og  gav  i 
1920  i en  pamflet  med  forord  af  Sigurd  Bjørner  udtryk  for  den  op- 
fattelse, at  “det  at  blive  døbt  med  den  Helligaand  er  en  bestemt  Op- 
levelse, som  man  er  sig  bevidst  at  have  haft  eller  ikke”.  I 1926  ud- 
gav Moegreen  under  pseudonymet  George  Judander  på  Lohses 
Forlag  Pinsevækkelsen  - dens  Farer  og  Fortjenester.  Moegreen  er  i 
det  pseudonyme  værk  blevet  mere  kritisk,  vist  nok  på  grund  af  sine 
erfaringer  med  den  “næsten  uophørlige  Kiv  og  Strid”,  som  kende- 
tegnede pinsevækkelsen.25  Spliden  “bliver  vakt  af  Helligheds  Skær 
af  disse,  som  mener,  at  de  er  mest  benaadede  af  Gud”,  ikke  mindst 
når  individer  mener  at  have  særlige  profetiske  evner.  Der  er  “en 

25  Moegreen  (Jutlander),  Pinsevækkelsen  (Lohse  1926),  s.  67ff. 

Grundfejl  til  stede  i Bevægelsen”,  skriver  Moegreen,  nemlig  “en  al- 
mindelig Overvurdering  af  de  åndelige  Gaver”. 

Hvor  pinsefolkene  typisk  så  oplevelsen  af  dåben  ved  Helligån- 
den som  frelseskriterium,  var  ”Jesu  Kristi  fuldbragte  Forsonings - 
værk”  for  baptisterne  “nok  og  Alt  til  Frelse  og  til  Helliggørelse”, 
mente  Johannes  Rødvig.26  Og  hvor  pinsefolkene  så  ånden  som  et 
ydermere,  der  kom  efter  og  i tillæg  til  troen,  forklarede  M.  Jørgen- 
sen Toldam  sit  syn  på  Helligånden  således: 

Det  er  med  Helligaanden  som  med  Solen,  den  udgør  in- 
gen bestemt  Del  af  Landskabet,  den  føjer  ikke  noget  til, 
men  den  fylder  hele  Landskabet  med  Lys  og  Skønhed, 
den  giver  Form,  Farve  og  Liv.  En  Gang  for  alle  har  Me- 
nigheden modtaget  sin  Aandsdaab.  Jesu  Gerning  havde 
Pinsen  som  Maal,  hans  Liv,  Død  og  Opstandelse  var 
Midler  til  at  naa  den.  Men  efter  at  Helligaanden  har 
taget  Plads  i Menigheden,  er  Pinsen  ikke  længere  Maa- 
let,  den  er  Midlet,  hvorved  Guds  Rige  skal  grundes  i 
Hjerterne.  Vi  skal  ikke  bede  om,  at  det  maa  blive  Pinse, 
men  vi  bør  arbejde  for  Guds  Riges  fremme  og  bede  om 
Helligaandens  Kraft  dertil,  fordi  det  har  været  Pinse.27 

Dåben  ved  Helligånden  betegner  ikke  “en  Del  af  Helligaandens 
Gerning”,  men  er  summen  af  Jesu  gerning.  Åndsdåben  skete  én 
gang  for  alle  på  pinsedag  og  tilhører  derfor  netop  menigheden  som 
Jesu  menighed,  hvor  Guds  Ord  forkyndes.  At  nogle  kan  aflægge 
vidnesbyrd  om  at  have  modtaget  et  rigt  mål  af  Helligånden  længe 
efter  deres  omvendelse,  betyder  ikke,  at  vi  dermed  kan  tale  om  en 
særlig  “åndsdåb”. 

26  Rødvig  citeret  fra  Hylleberg,  et  al.,  Et  kirkesamfund  bliver  til,  p.  276.  Se  også 
Johs.  Rødvig,  Den  Helligaands  Fylde  og  Den  Helligaands  Daab  (Dansk  Baptist- 
Forlag  1926). 

27  M.  Jørgensen  Toldam,  Helligaandens  Gerning  (Jacob  Jørgensens  Boghandel 
1924),  s.  4. 

Johannes  Nørgaard  gav  udtryk  for  lignende  opfattelser  i bi- 
belstudiet Pinseunderet.  Helligåndens  dåb  er  en  fællesbetegnelse 
for  Jesu  frelsergernings  fuldbyrdelse  for  os,  og  den  hører  derfor  til 
meddelelsen  af  selve  livet  i Gud,  skriver  Nørgaard.28  Vejen  til  Hel- 
ligånden, dens  kraft  og  velsignelse,  går  nu  som  altid  gennem  ”en 
aarvaagen  Lytten  til  Evangeliet  i Skrift  eller  Tale”  og  gennem  ”en 
ydmyg  og  tillidsfuld  Bøn  til  Herren  selv  om,  at  han  i sin  forbar- 
mende Naade  ogsaa  vil  huske  paa  os  og  skænke  os  sit  velsignede 
Samfund  for  Jesu  Kristi  Skyld.”29 

Selvom  formidlingen  af  ånden  ifølge  beskrivelserne  i Apostle- 
nes Gerninger  kunne  ske  på  lidt  forskellig  måde,  er  der  dog  aldrig 
andet  krav  for  modtagelsen  af  ånden  end  troen,  skriver  Nørgaard. 
Hvor  troen  er  til  stede,  skænkes  ånden  uundgåeligt  på  den  ene  eller 
anden  måde.  Nørgaard  tilføjer:  “Enhver  tilsløring  af  denne  Sandhed 
er  derfor  ikke  blot  vildledende  for  søgende  Mennesker,  men  er  af 
en  saa  alvorlig  Natur,  at  den  nærmer  sig  til  Evangelieforfalskning.” 
Nørgaard  kritiserede  derfor  også  pinsebevægelsens  forestilling 
om  åndsdåben  som  en  “second  blessing”.  Åndsdåben  modtages  i 
tro  på  evangeliet,  og  ethvert  forsøg  på  at  gøre  åndsdåben  til  et  sene- 
re tillæg  til  kristenlivet  skaber  splid  og  dømmesyge,  idet  den  i vir- 
keligheden forringer  Helligåndens  dåb  til  at  være  et  tillæg  til  livet  i 
stedet  for  livet  selv.  Hvad  angik  tungetalen,  slog  Nørgaard  fast,  at 
spørgsmålet  har  så  "lille  aandelig  Betydning,  at  den  ikke  er  værd  at 
strides  om,  og  endnu  mindre  er  den  værd  at  splitte  kristne  Menig- 
heder paa.”30 


28  Johannes  Nørgaard,  Pinseunderet  (Fraternitas  1974),  s.  40. 

29  Nørgaard,  Pinseunderet,  s.  29. 

30  Nørgaard,  Pinseunderet,  s.  33. 

Mod  en  bibelsk  karismatik 

Om  pinsevækkelsen  ligefrem  var  skyld  i nedgangen  i medlemstal- 
let i danske  baptistmenigheder  er  uklart,  men  i hvert  fald  synes  der 
at  have  været  en  klar  fornemmelse  af,  at  ”man  skal  passe  på  med 
det  der  med  Helligånd.  For  det  giver  splid  og  ballade  i familierne 
og  menigheden.”31  De  splittelser,  der  opstod  i flere  menigheder  i 
kølvandet  på  pinsevækkelsen,  synes  at  have  skabt  en  vis  skepsis 
over  for  den  karismatiske  bevægelse,  som  i 60'erne  og  70'erne 
skabte  nye  debatter  blandt  baptister  om  nådegavernes  betydning. 

Kritikere  har  peget  på,  at  påstanden  om  at  besidde  særlige  nåde- 
gaver skaber  et  skel  mellem  første-  og  andenklasses  kristne.32  Og 
sådan  et  skel  passer  altså  dårligt  med  baptisters  traditionelle  forstå- 
else af  og  vægtlægning  på  det  almene  præstedømme.  I dag  synes  en 
del  baptister  dog  at  være  mere  positive  over  for  karismatikken, 
blandt  andet  dens  begreb  om  ”det  profetiske”.  Der  lader  til  at  være 
sket  et  skift  fra  den  reformatoriske  arvs  fokus  på  det  forkyndte  Ord 
til  en  teologi,  der  i højere  grad  tænker  Ordet  uafhængigt  af  skrift  og 
forkyndelse.  Måske  derfor  er  der  en  stigende  tendens  blandt  frikir- 
kefolk såvel  som  dele  af  folkekirkens  karismatiske  miljøer  til  at 
identificere  sig  med  reformationstidens  anabap  tis  tiske  og  spirituali- 
stiske strømninger. 

Fra  en  overfladisk  betragtning  kunne  man  tænke  sig,  at  frikirke - 
samfundenes  lille  størrelse  og  marginale  placering  i det  teologiske 
landskab  gør  dem  mere  åbne  - nogle  ville  måske  sige  sårbare  - 
over  for  globale  kirkelige  trends.  Man  kunne  også  hævde,  at  idéen 
om  den  enkelte  troendes  direkte  relation  til  Gud  gennem  ånden,  der 
traditionelt  har  rådet  blandt  baptister,  gør  det  nemt  at  introducere 

31  Se  Steen  Løvgreen,  ”Hva’  skal  vi  med  Ånden?”  i baptist.dk  #3  (2016),  s.  16f. 

32  Se  James  Leo  Garret,  Baptist  Theology:  A Four-century  Study  (Mercer  Uni- 
versity  Press),  s.  490;  Claude  Howe,  ”The  Charismatic  Movement  in  Southern 
Baptist  Life”  i Baptist  History  and  Heritage  13  (1978),  s.  21. 

karismatisk  teologi  i baptistsammenhænge.  Men  trods  troværdighe- 
den af  sådanne  historisk-ætiologiske  forklaringer  synes  der  dog 
også  at  være  tale  om,  at  der  simpelthen  er  blevet  tænkt  teologisk 
over  tingene  - og  at  konkrete  erfaringer  er  blevet  koblet  med  bibel- 
teologisk refleksion. 

Nigel  Wright,  tidligere  rektor  på  Spurgeon’s  College  i London, 
gæstede  nævnte  sommerstævne,  hvor  han  gav  udtryk  for  det,  man 
vel  kan  kalde  en  moderat,  men  maksimalistisk  forståelse  af  ånden: 
Den  er  til  stede  i alle  kristnes  liv,  og  den  kommer  til  udtryk  på  et 
utal  af  forskellige  måder.  Nådegaverne  er  virkelige,  men  ånden  kan 
ikke  reduceres  til  få,  bestemte  nådegaver.  Ånden  virker  i både 
hovedet  og  hjertet,  og  dens  gaver  må  altid  benyttes  under  kærlighe- 
dens fortegn  og  til  menighedens  opbyggelse. 

Kritikere  af  den  karismatiske  bevægelse  har  imidlertid  også 
skruet  op  for  blusset  de  senere  år.  For  nogle  år  siden  arrangerede 
præst  og  forfatter  John  MacArthur  konferencen  ”Strange  Fire”. 
MacArthur,  der  med  sin  dogmatiske  calvinisme  kan  virke  noget 
kras,  udmærkede  sig  om  ikke  andet  ved  at  samle  et  hold  dygtige 
kritikere.  Titlen  ”Strange  Fire”  refererer  som  nævnt  til  beretningen 
i 3 Mos  10,  hvor  Arons  sønner  frembærer  ”fremmed  ild”  (eller 
”uhellig  ild”  i 1992-oversættelsen)  for  Herrens  ansigt.  Pointen  er,  at 
Herren  ikke  havde  pålagt  dem  at  tilbede  ham  sådan,  og  at  de  derfor 
vakte  hans  vrede.  Den  moderne  karismatiske  bevægelse  er  ifølge 
kritikerne  på  tilsvarende  vis  udtryk  for  uautoriseret  gudsdyrkelse. 

Ifølge  den  traditionelle  protestantiske  position,  der  på  engelsk 
omtales  som  ”cessationism”,  er  de  specifikke  åndsgaver,  der  blev 
givet  apostlene,  ikke  længere  aktive.  Tom  Pennington  pegede  i sit 
oplæg  på,  at  mirakler  i Bibelen  først  og  fremmest  har  til  formål  at 
stadfæste  profeters  autoritet,  og  at  de  i øvrigt  forekommer  sjældent. 
Moses  tryller  ikke  for  sjov,  men  for  at  gøre  det  klart  for  Farao,  at 
Moses  ikke  er  Hr.  Hvem-som-helst.  Jesu  mirakler  har  i Det  Nye  Te- 

stamente  også  i mange  tilfælde  til  formål  at  vidne  om,  at  han  er 
Messias.  Apostlene  er  dem,  som  Kristus  personligt  har  udvalgt  og 
gennem  ånden  givet  særlige  evner,  som  skulle  stadfæste  deres  auto- 
ritet, idet  de  jf.  Markusevangeliet  ”drog  ud  og  prædikede  alle  veg- 
ne, og  Herren  virkede  med  og  stadfæstede  ordet  ved  de  tegn,  som 
fulgte  med”  (Mark  16,20).  Men  der  er  ingen  i dag,  der  kan  kalde 
sig  ”apostle”,  og  der  er  derfor  heller  ikke  behov  for  mirakler.  Kir- 
kefaderen Johannes  Krysostomos  slog  af  samme  grund  fast,  at  Hel- 
ligåndens særlige  gaver  ophørte  med  apostlene.  Luther  og  Calvin 
gentog  pointen. 

Nathan  Busenitz  pegede  på,  at  den  karismatiske  forståelse  af 
tungetale  er  en  ny  opfindelse.  Moderne  glossolalia  har  ikke  noget 
at  gøre  med  den  bibelske  nådegave,  for  både  i Apostlenes  Gernin- 
ger og  i Korinth  er  der  tale  om  en  evne  til  at  tale  fremmede,  men 
dog  faktisk  eksisterende,  sprog  ( xenoglossolalia ),  hvad  jo  også  var 
John  Giils  opfattelse,  som  nævnt  ovenfor.  En  af  pinsevækkelsens 
pionerer,  Charles  F.  Parham,  mente  selv,  at  "tungetale”  i Det  Nye 
Testamente  betød  en  evne  til  at  tale  eksisterende  fremmedsprog. 
Det  var  praktisk,  for  så  behøvede  man  ikke  at  bruge  tid  på  at  lære 
missionærer  at  tale  nye  sprog,  når  de  skulle  rejse  til  fremmede  lan- 
de - mente  Parham.  Da  det  så  viste  sig,  at  man  hverken  kunne  tale 
indisk,  japansk  eller  kinesisk,  måtte  pinsefolkene  finde  på  en  ny 
forklaring  på,  hvad  tungetale  var  for  noget.  Tungetale  er  et  slags 
himmelsk  sprog,  forklarede  man,  men  derved  har  man  ifølge  kritik- 
ken bevæget  sig  principielt  væk  fra  den  nytestamentlige  forståelse 
af  tungetale. 

Paulus  skriver,  at  tungetale  er  et  tegn  for  de  vantro,  der  af  tunge- 
talens uforståelighed  forhindres  i at  komme  til  tro  (1  Kor  14).  Det 
lyder  kryptisk,  men  forklaringen  er  ifølge  Busenitz  enkel.  De  krist- 
nes evne  til  at  tale  fremmede  sprog  er  et  tegn  til  de  vantro  jøder  - et 
tegn  på,  at  udvælgelsen  er  overgået  til  hedningerne.  At  jøderne  ikke 

skal  bringes  tro  er  et  led  i dialektikken  mellem  forkastelse  og 
udvælgelse  (jf.  også  Rom  9-11).  Paulus  citerer  som  begrundelse 
Esajas: 

Han  siger  jo: 

Savlasav  savlasav,  kavlakav  kavlakav, 
lidt  her  og  lidt  der! 

Med  stammende  læber  og  på  et  fremmed  sprog 
taler  han  til  dette  folk.  (Es  28,10-11). 

Kritikkens  pointe  er  så,  at  der  ikke  længere  er  brug  for  dette  tegn 
til  de  vantro,  og  at  evnen  til  at  tale  fremmede  sprog  derfor  har  ud- 
spillet sin  rolle. 

Hvad  angår  profetiske  gaver,  peger  Nathan  Busenitz  blandt  an- 
det på,  at  der  i Moseloven  er  strenge  regler  for,  hvordan  man  skal 
håndtere  mennesker,  der  kalder  sig  profeter.  I Femte  Mosebog  kan 
vi  læse:  ”Hvis  en  profet  taler  i Herrens  navn  og  hans  ord  ikke  ind- 
træffer og  går  i opfyldelse,  da  er  det  et  ord,  som  Herren  ikke  har 
talt.”  (5  Mos  22).  Og  ikke  overraskende  er  straffen  for  falske  profe- 
tier døden:  ”Den  profet,  der  formaster  sig  til  at  tale  noget  i mit 
navn,  som  jeg  ikke  har  befalet  ham  at  sige,  eller  som  taler  i andre 
guders  navn,  den  profet  skal  dø!”  (5  Mos  20). 

Pointen  er,  at  profeter  altid  taler  ufejlbarlige  ord  fra  Herren.  Hvis 
de  ikke  gør  det,  er  de  ikke  profeter.  Der  nytter  altså  ikke  noget  med 
vage  fornemmelser  af,  at  ”jeg  oplever  at  Gud  siger,  at...”,  som  man 
kan  støde  på  i moderne  karismatiske  menigheder.  Dertil  kommer,  at 
profeter  generelt  er  kendetegnet  ved  høje  moralske  standarder,  og 
at  profetiske  gaver  bibelhistorisk  set  kun  gives  ved  ekstraordinære 
lejligheder.  Den  apostolske  tid  med  plantningen  af  nye  menigheder 
og  etableringen  af  den  nytestamentlige  kanon  er  en  sådan  ekstraor- 
dinær lejlighed.  Men  i efter-apostolsk  tid  er  profetiens  nådegave 
ikke  længere  aktuel  - ifølge  kritikerne  altså. 

Hvad  er  problemet? 

Måske  behøver  vi  ikke  at  være  så  skeptiske  over  for  det  karismati- 
ske som  de  amerikanske  konservative.  Selvfølgelig  er  der  eksemp- 
ler på  karismatiske  kirker  med  åbenlyst  sataniske  træk  - såsom 
Word  of  Faith-bevægelsens  pengeprædikanter  med  deres  optaget- 
hed af  materiel  velstand  og  påstande  om,  at  troende  er  en  slags  små 
guder  med  magt  i deres  ord.  Der  er  vist  heller  ingen  tvivl  om,  hvad 
man  bør  mene  om  de  mange  eksempler  på  åndeligt  misbrug  under 
dække  af  profetiske  gaver.  Men  tag  ikke  fejl.  Folk  oplever  faktisk 
helbredelser  og  livsomvæltende  og  overrumplende  ting.  Ånden  er 
her  endnu,  og  vi  kan  ikke  sætte  grænser  for  dens  virke. 

Problemet  er  ikke,  at  man  i de  karismatiske  kredse  har  et  for 
omfattende  åndsbegreb,  men  at  man  tværtimod  har  det  med  at  ind- 
skrænke åndens  virke  til  nogle  ganske  bestemte  udtryk  og  oplevel- 
ser, som  man  skal  have  for  at  kende  til  ånden.  Som  nævnt  er  den 
karismatiske  bevægelse  så  mangefacetteret,  at  det  næppe  giver  me- 
ning at  vurdere  den  over  en  bred  kam.  Dog  kan  vi  vel  tale  om  ten- 
denser. Karismatikkens  problem  er  ikke  dens  tendens  til  overvur- 
dering af  nådegaverne,  men  at  den  tværtimod  har  det  med  at  be- 
grænse dem  til  at  dreje  sig  om  nogle  ganske  bestemte  menneskelige 
kompetencer,  som  skal  udvikles.  Det  sker,  når  karismatikken  i op- 
tagethed af  nådegaverne  glemmer  Guds  almægtige  og  tvingende 
nåde,  der  selv  skaber  tro,  vilje  og  handling  (Fil  2,13). 

I en  af  pinsevækkelsens  første  traktater,  "Sandheden”,  hed  det, 
at  "Modtagelse  af  Helligånden  forudsætter  en  hel  og  fuld  overgi- 
velse af  ens  liv  til  Gud.  Biblen  siger:  ’Gud  giver  Helligånden  til 
dem,  der  adlyder  ham’  (Ap.  G.  5,32).  Det  første  vi  må  gøre  er  at 
omvende  os  og  tro,”  etc.33  Man  kunne  ellers  mene,  at  det  var  om- 
vendt, altså,  at  omvendelse  og  tro  forudsætter  modtagelse  af  Helli- 
gånden. I ApG  5,32  står  der  mere  præcist,  at  Gud  har  givet  Helli- 

33  Citeret  fra  Madsen,  Genoprettelse. 

gånden  til  dem,  der  adlyder  ham,  hvilket  jo  kan  forstås  sådan,  at 
dem,  der  adlyder  Gud,  gør  det,  fordi  de  har  fået  Helligånden.  Nu- 
vel, det  kan  virke  lige  vel  pertentligt  at  dømme  en  hel  bevægelse  ud 
fra  en  enkelt  formulering  i et  hundrede  år  gammelt  skrift.  Men  det 
peger  dog  på  en  tendens,  der  ikke  er  blevet  mindre  udbredt. 

Det  karismatiske  kobles  ofte  med  en  form  for  voluntarisme, 
hvor  det  handler  om,  at  mennesker  selv  skal  vælge  og  aktivt  gribe 
ånden.  Der  tales  om,  at  Gud  inderligt  ”ønsker”  eller  Hænges”  efter 
at  oprette  en  relation  til  mennesker,  og  at  han  bare  venter  på,  at  vi 
giver  os  til  at  lytte.  Boysen  bemærkede  meget  fint  i sin  bog  om  den 
karismatiske  fornyelse:  ”Vz  skal  ikke  være  fødselshjælpere  for  Hel- 
ligåndens eget  vidnesbyrd  - vi  skal  være  redskaber  for  det.  Og  det 
betyder  noget  med  ydmyghed  på  dette  felt!”,  men  han  understrege- 
de dog  samtidig,  at  Helligånden  skal  inviteres  indenfor  gennem 
bøn.34 

Det  er  her  det  begynder  at  blive  problematisk,  for  selvom  karis- 
matikere  ofte  understreger,  at  alt  gives  af  nåde,  er  der  alligevel  en 
udbredt  optagethed  af  menneskers  aktive  viljesudøvelse  i omgan- 
gen med  nådegaverne.  Gud  er  tilsyneladende  ifølge  nogle  karisma- 
tikere  ude  af  stand  til  at  skære  igennem  vores  ulydighed  og  mang- 
lende vilje  til  at  lytte.  De  bedste  historier  er  ellers  dem,  hvor  men- 
nesker ganske  uventet  møder  Gud.  Især  iranske  og  afghanske 
asylansøgere  i Danmark  er  gode  til  at  fortælle  om,  hvordan  Jesus 
viser  sig  for  dem  i drømme.  Den  slags  kan  være  udmærket  - så 
længe  det  er  klart,  at  det  er  Gud,  der  af  fri  nåde  møder  mennesker, 
og  ikke  oplevelser,  der  kommer  af,  at  man  i ønsket  om  en  eller  an- 
den oplevelse  kører  sig  selv  op. 

Voluntarismen  afslører  et  manglende  syndsbegreb,  for  synden  er 
jo  netop,  at  vi  ikke  vil  lytte,  og  nåden,  at  Gud  med  Helligåndens 
kraft  alligevel  giver  sig  til  kende  i evangeliet  og  frelser  mennesket 
34  Boysen,  Kristenheden  i karismatisk  opbrud,  s.  49. 

mod  dets  vilje.  Klassiske  protestantiske  begreber  om  den  troende 
som  en  (af  egen  kraft)  mere  eller  mindre  uforbederlig,  men  dog  ret- 
færdiggjort  synder  skiftes  ud  med  idéer  om  åndelig  vækst  eller  må- 
ske ligefrem  guddommeliggørelse  ( teosis ).  Mennesket  er  ikke  læn- 
gere et  hjælpeløst  væsen,  der  skal  frelses  uden  selv  at  kunne  gøre 
noget  til  eller  fra,  men  et  frit  individ,  der  kan  samarbejde  med  Gud 
om  sin  selvudvikling.  Det  var  jo  ikke,  fordi  klassisk  protestantisme 
ikke  havde  et  begreb  om  åndelig  vækst.  Blot  stod  det  især  i det  lut- 
herske klart,  at  kornet  spirer  og  vokser,  uden  at  vi  ved  hvordan 
(Mark  4,26f).  Det  vokser  jo,  som  bekendt,  "medens  vi  sove”. 

Den  udbredte  voluntarisme  viser,  at  der  er  sket  et  skred  i forstå- 
elsen af  Helligåndens  gerning.  Når  nådegaverne  bliver  noget,  der 
skal  læres,  bliver  de  til  en  slags  psykologiske  kompetencer.  Det  bli- 
ver tydeligt,  når  voluntarismen  kobles  med  en  intentionalisme,  hvor 
mennesket  ved  sin  aktive  viljesudøvelse  sætter  sig  intentionelle 
mål,  som  skal  realiseres.  Nådegaver  er  så  ikke  længere  Helligån- 
dens uforudsigelige  gerning  mod  og  igennem  de  troende,  men  en 
slags  instrumentalisering  af  ånden.  Noget  lignende  kan  selvfølgelig 
siges  at  være  tilfældet  i historiske  kirkesamfund,  hvor  nåden  er  ble- 
vet instrumentaliseret  i såkaldte  sakramenter  eller  nådemidler,  men 
det  særlige  i karismatikken  er  den  udbredte  tanke,  at  den  enkelte 
selv  aktivt  skal  stille  sig  i et  discipelforhold  for  at  modtage  ånden. 

Tanken  om  åndelig  vækst  som  noget,  der  skal  drives  af  ”di- 
scipelskab”,  forstået  som  et  selvvalgt  og  intentionelt  fokus  på  nåde- 
gaverne,  kommer  til  udtryk  i nævnte  profetkurser  (Accesible  Prop- 
hecy),  hvor  kristne  kan  lære  at  Hytte  til  Gud”.  Profeti  forstås  som 
en  slags  evne,  som  kristne  kan  udvikle,  så  vi  bliver  i stand  til  at 
høre  og  følge  Jesu  stemme.35  Der  er  altså  ikke  længere  tale  om,  at 
Jesu  f åreflok  uden  videre  hører  hans  stemme  og  følger  ham,  fordi 
den  ikke  kan  andet  (Joh  10,27).  Kristne  er  kaldet  til  ”discipelskab”, 
35Livesey,  My  Sheep  Have  Ears,  s.  8. 

siger  man,  men  forudsætningen  for  dette  er  udviklingen  af  en 
”intentionel  livsstil”  med  det  at  lytte  til  Gud  som  kerneelement.36 

Problemet  er  ikke  den  tanke,  at  Gud  åbenbarer  sig  konkret  for 
mennesker.  At  Gud  åbenbarer  sig  konkret  som  subjekt  for  menne- 
sker i evangeliets  tiltale  er  et  udbredt  tema  i 20.  århundredes  teolo- 
gi langt  uden  for  karismatiske  kredse.  Man  har  i eksistensteologien 
ofte  tænkt  åbenbaring  ret  radikalt.  Guds  åbenbaring  kan  aldrig  ob- 
jektiviseres  og  gøres  til  genstand  for  ”almenbegreber”,  fordi  det  i 
Guds  tiltale  er  den  enkelte  - og  ikke  Gud  - der  er  objektet.  Det  er 
derfor  ikke  muligt  at  klassificere  og  putte  ånden  i kasser,  så  det  at 
forholde  sig  til  åbenbaringen  kan  gøres  til  en  ”metode”  eller  en 
"praksis”,  som  kan  læres.  Gud  taler  når  og  hvor  han  vil,  og  når  Gud 
taler,  skal  vi  nok  høre  det.  Profet  er  ikke  noget,  man  kan  lære  at  bli- 
ve, som  man  kan  lære  tysk  på  aftenskolen.  Paulus  og  Jonas  skulle 
ikke  på  kursus  for  at  blive  profeter.  Vi  skal  ikke  arbejde  på  at  ”åbne 
os  for  Helligånden”,  som  det  nogle  gange  formuleres.  Det  kan  vi 
slet  ikke,  for  det  er  tværtimod  Helligånden,  der  åbner  os  - for  evan- 
geliet. 

Det  vil  nok  blive  indvendt  mod  et  tilsvarende  monergistisk  be- 
greb om  nådegaverne,  at  Paulus  jo  opfordrer  til  at  stræbe  efter 
åndsgaverne,  ”især  efter  at  tale  profetisk”  (1  Kor  14,1).  Det  må  da 
siges  at  indebære  et  aspekt  af  aktiv  og  intentionel  viljesudøvelse. 
Når  Paulus  skriver  ”stræb  (^pAome)  efter  åndsgaverne  (id 
TiveugaiiKd)”,  kan  det  dog  også  oversættes  med  ”være  ivrige  angå- 
ende” eller  ”sæt  pris  på”  ”de  åndelige  ting”.  Det  kan  i øvrigt  læses 
som  imperativ  ("stræb”)  og  indikativ  (”I  stræber”).  Det  sidste  ville 
dog  nok  være  en  lige  rigelig  prosaisk,  konstaterende  læsning. 
Paulus  synes  rigtig  nok  at  opfordre  til  at  stræbe  efter  eller  at  sætte 
pris  på  åndsgaverne. 

36  Livesey,  My  Sheep  Have  Ears,  s.  9. 

Det  skal  dog  afvej  es  mod  andre  passager,  såsom  konstateringen 
af,  at  gaverne  virkes  af  ”den  ene  og  samme  ånd,  der  deler  ud  til 
hver  enkelt,  som  den  selv  vil”  (1  Kor  12,11)  samt  opfordringen  til 
at  arbejde  ”med  frygt  og  bæven  på  jeres  frelse,”  hvor  det  tilføjes,  at 
”For  det  er  Gud,  der  virker  i jer  både  at  ville  og  at  virke  for  hans 
gode  vilje.”  (Fil  2,13).  Den  noget  paradoksale  formulering  synes 
netop  at  udtrykke  det  forhold,  at  vores  arbejde  i virkeligheden  er 
Guds  arbejde,  og  at  vi  derfor  ikke  ved,  hvor  vi  bevæger  os  hen.  Det 
er  intentionalitetens  umulighed,  der  gør,  at  vores  arbejde  må  gøres 
med  ”frygt  og  bæven”. 

I Andet  Petersbrev  kan  vi  læse,  at  ”ingen  profeti  har  nogensinde 
lydt  i kraft  af  et  menneskes  vilje,  men  drevet  af  Helligånden  har 
mennesker  sagt  det,  der  kom  fra  Gud”  (2  Pet  1,21).  Det  tyder  på, 
tror  jeg,  at  vi  ikke  sådan  uden  videre  kan  beslutte  os  for  eller  øve  os 
i at  blive  bedre  til  at  "lytte  til  Gud”.  I Hebræerbrevet  lyder  det,  at 
”Gud  føjede  sit  vidnesbyrd  til  ved  tegn  og  undere  og  mange  slags 
mægtige  gerninger  og  ved  tildeling  af  Helligånden  efter  sin  vilje” 
(Heb  2,4).  Evangeliets  troværdighed  blev  stadfæstet  af  de  mirakler, 
som  Gud  virkede  igennem  apostlene,  men  det  er  altså  netop  Gud, 
der  tildeler  Helligånden  ”efter  sin  vilje”.  Kristen  spiritualitet  er 
ikke  at  gribe  ånden,  men  at  blive  grebet  af  ånden. 

Og  Guds  ånd  svævede  over  vandene... 

Da  Arons  sønner  kom  grueligt  galt  afsted  med  at  bære  "fremmed 
ild”  frem  for  Herrens  åsyn,  bemærkede  Moses:  ”Det  er  jo  det,  Her- 
ren sagde:  På  dem,  som  kommer  mig  nær,  viser  jeg  min  hellighed, 
og  for  hele  folket  viser  jeg  min  herlighed.”.  Og  Aron  tav  (3  Mos 
10,3).  Det  lader  til  at  have  været  en  klog  reaktion.  Kvækerne  har 
historisk  gjort  det  samme  i erkendelsen  af,  at  Guds  åbenbaring  ikke 

er  noget,  vi  kan  gøre  til  genstand  for  en  intentionel  metode,  men 
noget,  vi  må  vente  på  i stille  andagt.37 

Det  betyder  altså  netop  ikke,  at  vi  skal  være  ligeglade  med  ån- 
den: ”Udsluk  ikke  Ånden,  ringeagt  ikke  profetisk  tale.”  (1  Thes 
5,19).  Men  selv  om  den  slags  opfordringer  kan  inspirere  til  åndelig 
årvågenhed,  kan  vi  ikke  udlede  nogen  generelle  principper  af  fx  op- 
fordringerne til  Timotheus  om  ikke  at  forsømme  ”den  nådegave” 
han  fik  ”i  kraft  af  profetier  og  under  håndspålæggelse  af  ældsterå- 
det” (1  Tim  4,14)  og  om  ”at  lade  den  nådegave  fra  Gud,  som  du  fik 
ved  min  håndspålæggelse,  flamme  op”  (2  Tim  1,6).  Spørgsmålet  er 
ikke  kun,  hvad  det  betød  for  Timotheus  dengang,  men  hvad  det  be- 
tyder for  os  i dag. 

Den  kristne  gudsdyrkelse  er  åndelig.  Gud  er  ånd,  og  de,  som  til- 
beder ham,  skal  tilbede  i ånd  og  sandhed  (Joh  4,24).  Hvad  det  bety- 
der, kan  forstås  ud  fra  Paulus'  formaning  om  ”at  bringe  jeres  lege- 
mer som  et  levende  og  helligt  offer,  der  er  Gud  til  behag  - det  skal 
være  jeres  åndelige  gudstjeneste.”  (Rom  12,1).  Denne  "åndelige 
gudstjeneste”  ( logikén  latreian ) kan  oversættes  med  ”en  fornuftig 
gudstjeneste”  (Jiingel),  men  det  mest  passende  er  givetvis  at  over- 
sætte noget  i retning  af  "Ordets  tjeneste”.  Med  åndelig  gudstjeneste 
skal  altså  ikke  forstås  en  mere  eller  mindre  obskur  spiritualitet,  men 
en  tjeneste,  der  har  Guds  Ord,  altså  Jesus  Kristus,  i centrum. 

Helligånden  falder  på  pinsedag  over  ”alt  kød”,  jævnfør  profeten 
Joel.  Dermed  er  Johannes  Døberens  profeti  om  Jesus  som  den,  der 
skal  døbe  med  ”ånd  og  ild”,  gået  i opfyldelse  (Matt  3,11).  Resulta- 

37  Alt  andet  er  ”will  worship”,  altså  selvgjort  tilbedelse  (Kol  2,23).  Snarere  end 
at  være  en  metode  til  at  fremme  profetisk  praksis  må  kvækernes  stilleandagter 
ses  som  en  konklusion  på  menneskets  manglende  muligheder  for  at  fremme  sine 
egne  profetiske  evner.  Man  må  pænt  vente  på  sin  ”day  of  visitation”.  Det  gælder 
i hvert  fald  den  generation  af  kvækere,  som  Robert  Barclay  tilhørte.  Se  Yasuharu 
Nakano,  Selfand  Other  in  the  Theology  o f Robert  Barclay  (ph.d. -afhandling, 
Birmingham  2011). 

tet  er,  at  evangeliet  nu  kan  forkyndes  på  fremmede  sprog,  så  alle, 
der  hører  det,  kan  forstå  det  (ApG  2,1-13).  Helligånden  er  på  pin- 
sedag givet  kirken  én  gang  for  alle  for  at  minde  os  om  alt,  hvad 
Jesus  har  sagt  (Joh  14,26),  for  at  overbevise  verden  om  synd,  ret- 
færdighed og  dom  (Joh  16,8-11)  og  for  at  give  kirken  kraft  til  at 
forkynde  evangeliet  (ApG  1,8).  Gud  har  før  talt  til  os  gennem  pro- 
feter, men  har  nu  én  gang  for  alle  talt  igennem  sin  søn  (Heb  1,2).  Vi 
skal  derfor,  som  Paulus  skriver,  ikke  stige  op  til  himlen  for  at  hente 
Kristus  ned  eller  gå  ned  til  dødsriget  for  at  hente  ham  op,  for  "»Or- 
det er  dig  nær,  i din  mund  og  i dit  hjerte,«  og  det  ord  er  troens  ord, 
som  vi  prædiker.”  (Rom  10,6-8).  Overalt,  hvor  evangeliet  om  Jesus 
forkyndes,  hører  vi  Guds  stemme.  Men  det  er  ikke  noget  vi  be- 
stemmer, for  "Ordet  forkynder  - ved  hvem  han  ønsker  det,  og  når 
han  vil”,  som  det  hedder  i det  oldkirkelige  Brevet  til  Diognetus.38 

Det  er  bemærkelesesværdigt,  at  karismatiske  erfaringer  i Det 
Nye  Testamente  primært  finder  sted,  når  etniske  og  nationale  skel 
nedbrydes.  Helligånden  er  den  kraft,  der  ligger  bag  Guds  Ord,  der 
som  en  hammer  (Jer  23,29)  nedbryder  nationale,  sproglige  og  etni- 
ske grænser  mellem  mennesker.  Åndens  kraft  er  særligt  tydelig  der, 
hvor  evangeliet  skal  krydse  grænser,  og  derfor  bør  det  måske  heller 
ikke  overraske,  at  karismatikken  også  i dag  især  udfoldes  i kristen- 
hedens grænseegne.  Om  den  skal  være  en  systematiseret  del  af  kir- 
kens dagligdag,  er  imidlertid  en  anden  sag.  Vi  forføjer  ikke  over  et 
kategorialt  beredskab,  heller  ikke  et  af  Bibelen  afledt  et  af  slagsen, 
hvormed  vi  kan  gøre  ånd  til  en  objektiv  tilgængelig  erfaring.  Ånden 
er  tværtimod  det,  der  nedbryder  vores  kategorier,  for  derved  at  gøre 
plads  til  Guds  kærlighed,  der  som  bekendt  er  grænseoverskridende. 

Det  nytter  dog  næppe  meget  at  afvise  karismatikken  over  en 
bred  kam.  Den  er  kommet  for  at  blive,  og  dens  tilhængerskare  er 
voksende  - også  i folkekirken.  Hvad  der  derimod  er  brug  for,  er  bi- 
38  Brevet  til  Diognetus  §11.7. 

drag  til  kritisk  teologisk  refleksion,  der  kan  hjælpe  til  at  råde  bod 
på  den  anti-intellektualisme,  der  præger  dele  af  bevægelsen,  og  den 
voluntarisme  og  intentionalisme,  der  præger  andre  dele.  Det,  der  er 
brug  for,  er  "skelneevne”  og  en  evne  til  at  bedømme  ånderne  - 
hvilket  jo  i øvrigt  også  er  bibelske  nådegaver.  Når  profeterne  ikke 
forkynder  Kristus,  men  selvudvikling  og  lommepsykologi  eller  det, 
der  er  værre,  skal  vi  stikke  en  finger  i hvert  øre. 

Lyt  ikke  til  profeternes  ord! 

De  profeterer  for  jer, 
men  de  forblinder  jer; 
syner  forkynder  de  ud  af  eget  hjerte 
og  ikke  af  Herrens  mund  (Jer  23,16). 

Det  er  selvfølgelig  ikke,  fordi  vi  skal  til  at  følge  Moselovens  bud 
om  at  stene  falske  profeter  - selvom  en  tur  bag  tremmer  dog  kunne 
synes  rimeligt,  når  selvudnævnte  profeter  udsætter  andre  for  ånde- 
ligt misbrug.  Men  jeg  tror,  at  vi  gør  klogt  i at  møde  karismatikeres 
påstande  om  profetiske  evner  med  et  godt  gran  salt.  Vil  vi  være  sik- 
re på  at  tale  klare,  profetiske  ord,  gør  vi  klogt  i at  holde  os  til  bud- 
skabet om  Guds  nåde  og  tilgivelse  i Jesus  Kristus. 

Det  er  ganske  korrekt,  når  karismatikere  på  nypietistisk  vis 
fremhæver,  at  tro  ikke  først  og  fremmest  består  i dogmatik  og  lære- 
sætninger, men  i et  "personligt  forhold”  til  Kristus.  Alverdens  teo- 
retisk viden  kan  ikke  gøre  det  ud  for  tro.  Men  man  er  galt  på  den, 
hvis  man  hævder,  at  det  ikke  er  nok  at  bekende  sig  til  Kristus,  fordi 
man  oveni  også  skal  have  ånden.  Med  "munden  bekender  man  til 
frelse.”  (Rom  10,10).  Ånden  findes  overalt,  hvor  evangeliet  beken- 
des  og  forkyndes,  for  ingen  kan  bekende  Kristus  uden  Helligånden 
(1  Kor  12,3). 

Netop  derfor  er  kriteriet  for  bedømmelsen  om,  hvorvidt  en  ånd 
er  Kristi  ånd  eller  Anti-Krists  ånd  ifølge  Johannes,  om  den  beken- 

der  Kristus  eller  ej  (1  Joh  4,3).  Kristen  spiritualitet  er  i sin  kerne  at 
bekende  Kristus.  Det  kan  selvfølgelig  ske  på  mange  måder  - det 
kan  ske  ved  at  aflægge  trosbekendelse  med  munden  og  i dåben,  i 
salmesang  og  i handling  fra  dag  til  dag  - i kærlighedsgerninger  og  i 
civil  ulydighed  mod  magter  og  myndigheder,  der  kræver  at  blive 
dyrket  som  guder. 

Men  når  karismatikken  prioriterer  erfaring  over  tænkning,  må 
det  være  teologiens  opgave  at  slå  fast,  at  tænkning  også  er  en  erfa- 
ringsmodus. Ånden  kan  også  udtrykke  sig  i teologisk  refleksion  og 
fordybelse,  for  så  vidt  dette  intet  andet  er  end  en  udfoldelse  af, 
hvad  det  vil  sige  at  bekende  Kristus  som  opstanden  herre.  At  be- 
kende Jesus  Kristus  er  ikke  bare  at  bekende  et  navn,  men  at  beken- 
de et  navn  med  en  bestemt  beskrivelse,  der  indebærer,  at  beken- 
delsen også  er  en  bekendelse  til  bestemte  objektive  sagforhold.  Te- 
ologi er  derfor  naturligvis  en  funktion  af  kirken. 

Mod  karismatikkens  tendenser  til  historieløshed  er  det  også  teo- 
logiens opgave  at  pege  på,  at  ånden  har  en  historie,  eller  i hvert 
fald,  at  kirken  har  en  historie  med  ånden,  og  at  vi  derfor  ikke  nød- 
vendigvis skal  kopiere  apostolsk  kristendom  og  kirke  kultur.  Karis- 
matikkens ofte  non-konfessionelle  form  giver  plads  til  personlig 
fortolkning,  men  muligheden  for  kritisk  stillingtagen  besværliggø- 
res samtidig  af  den  udbredte  skepsis  over  for  reflekteret  dogmatik. 
En  stærk  traditionsbevidsthed  og  formelle  rammer  kan  omvendt 
være  med  til  at  holde  autoritære  træk  i skak  - når  formløshedens 
tyranni  får  lov  at  råde,  er  det  de  mest  karismatiske  (i  ordets  almin- 
delige såvel  som  kirkelige  betydning)  og  i værste  fald  autoritære 
personer,  der  sætter  dagsordenen.  Karismatikken  kan  dog  samtidig 
lære  os,  at  nåden  ikke  bare  er  noget  statisk  og  abstrakt,  men  også 
noget  konkret  og  dynamisk  - og  personligt.  Pneumatologiernes  hi- 
storiske mangfoldighed  siger,  om  ikke  andet,  så  noget  om,  hvor 
forskelligartet  åndens  virke  er. 

”En  ond  og  vantro  slægt  kræver  tegn”,  siger  Jesus  på  et  tids- 
punkt (Joh  4,48).  Og  så  kunne  man  jo  affeje  hele  karismatikken 
som  et  udtryk  for  vantro  - som  en  optagethed  af  sensationelle  nåde- 
gaver,  der  egentlig  dækker  over,  at  man  ikke  kan  stille  sig  tilfreds 
med  evangeliet.  Men  Jesus  møder  netop  tvivlerne  i deres  tvivl  og 
giver  mennesker  de  tegn,  de  efterspørger.  Man  kunne  mene,  at  vi  da 
ikke  er  en  ond  og  vantro  slægt,  og  at  det  dog  er  finere  og  mere  sofi- 
stikeret at  tro  uden  tegn.  ”Salige  er  de,  som  ikke  har  set  og  dog 
tror”,  siger  Jesus  jo  også  (Joh  20,29).  Men  måske  vi  alligevel  har 
brug  for  undere  i ny  og  næ? 

